CELEX: 32020D1730
Language: et
Date: 2020-11-18 00:00:00
Title: Komisjoni otsus (EL) 2020/1730, 18. november 2020, millega kinnitatakse Iirimaa osalemine Euroopa Parlamendi ja nõukogu määruses (EL) 2017/1954, millega muudetakse nõukogu määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks

19.11.2020   
               
               
                  ET
               
               
                  Euroopa Liidu Teataja
               
               
                  L 387/22
               
            
         KOMISJONI OTSUS (EL) 2020/1730,
         18. november 2020,
         millega kinnitatakse Iirimaa osalemine Euroopa Parlamendi ja nõukogu määruses (EL) 2017/1954, millega muudetakse nõukogu määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 21 Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes, eelkõige selle artiklit 4,
         ning arvestades järgmist:
         
                     (1)
                  
                  
                     Iirimaa teatas 29. juulil 2020 Euroopa Komisjonile saadetud kirjas soovist nõustuda Euroopa Parlamendi ja nõukogu määrusega (EL) 2017/1954 (1) ja olla sellega seotud.
                  
               
                     (2)
                  
                  
                     Iirimaa osalemisele kõnealuses määruses ei ole seatud eritingimusi, samuti ei ole vaja üleminekumeetmeid.
                  
               
                     (3)
                  
                  
                     Elamislubade ühtlustatud vormid ja ühised turvastandardid Euroopa Liidu piires hõlbustavad piiri ületamist ja panustavad seega vabadusel, turvalisusel ja õigusel rajaneva ala sujuvasse toimimisse.
                  
               
                     (4)
                  
                  
                     Seetõttu tuleks kinnitada Iirimaa osalemine määruses (EL) 2017/1954.
                  
               
                     (5)
                  
                  
                     Selleks et Iirimaa saaks määrust (EL) 2017/1954 võimalikult ruttu kohaldama hakata, peaks käesolev otsus jõustuma selle avaldamisele järgneval päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kinnitatakse Iirimaa osalemine määruses (EL) 2017/1954.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 18. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  Euroopa Parlamendi ja nõukogu 25. oktoobri 2017. aasta määrus (EL) 2017/1954, millega muudetakse nõukogu määrust (EÜ) nr 1030/2002, millega kehtestatakse ühtne elamisloavorm kolmandate riikide kodanike jaoks (ELT L 286, 1.11.2017, lk 9).